CELEX: 22012D0129
Language: hr
Date: 2012-07-13 00:00:00
Title: Odluka Zajedničkog odbora EGP-a br. 129/2012 od 13. srpnja 2012. o izmjeni Priloga XIII. (Promet) Sporazumu o EGP-u

11/Sv. 132
            
            
               HR
            
            
               Službeni list Europske unije
            
            
               124
            
         22012D0129
   
               L 309/8
            
            
               SLUŽBENI LIST EUROPSKE UNIJE
            
         ODLUKA ZAJEDNIČKOG ODBORA EGP-a
   br. 129/2012
   od 13. srpnja 2012.
   o izmjeni Priloga XIII. (Promet) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, („Sporazum o EGP-u”), a posebno njegov članak 98.,
   budući da:
   
               (1)
            
            
               Direktivu 2006/38/EZ Europskog parlamenta i Vijeća od 17. svibnja 2006. o izmjeni Direktive 1999/62/EZ o naknadama koje se naplaćuju za korištenje određenih infrastruktura za teška teretna vozila (1) treba ugraditi u Sporazum o EGP-u.
            
         
               (2)
            
            
               Prilog XIII. Sporazumu o EGP-u trebalo bi stoga na odgovarajući način izmijeniti,
            
         DONIO JE OVU ODLUKU:
   Članak 1.
   Točka 18.a (Direktiva 1999/62/EZ Europskog parlamenta i Vijeća) Priloga XIII. Sporazumu o EGP-u mijenja se kako slijedi:
   
               1.
            
            
               Dodaje se sljedeća alineja:
               
                           „—
                        
                        
                           
                              32006 L 0038: Direktiva 2006/38/EZ Europskog parlamenta i Vijeća od 17. svibnja 2006. (SL L 157, 9.6.2006., str. 8.).”
                        
                     
         
               2.
            
            
               tekst prilagodbe mijenja se kako slijedi:
               
                           i.
                        
                        
                           tekst prilagodbe (d) zamjenjuje se sljedećim:
                           
                                       „(d)
                                    
                                    
                                       na kraj članka 7. stavka 4.b dodaje se sljedeće:
                                       
                                                   ‚(a)
                                                
                                                
                                                   Za postojeće aranžmane naplate cestarina u transeuropskoj cestovnoj mreži u jugoistočnoj Norveškoj na dan stupanja na snagu Odluke Zajedničkog odbora EGP-a br. 129/2012 od 13. srpnja 2012. (2), primjena popusta ili sniženja cestarina za česte korisnike mora se uskladiti s člankom 7. stavkom 4.b ove Direktive najkasnije do 31. prosinca 2014.
                                                
                                             
                                                   (b)
                                                
                                                
                                                   U transeuropskoj cestovnoj mreži u drugim dijelovima Norveške, trenutačna razina popusta i sniženja cestarina za česte korisnike može se primijeniti na već postojeće aranžmane naplate cestarina na dan stupanja na snagu Odluke Zajedničkog odbora EGP-a br. 129/2012 od 13. srpnja 2012. pod uvjetom da je udio međunarodnog prijevoza teškog tereta na infrastrukturnoj mreži niži od 30 %.
                                                
                                             
                                          (2)  SL L 309, 8.11.2012., str. 8.”;"
						
                                       U pogledu aranžmana naplate cestarina koji su uvedeni nakon dana stupanja na snagu Odluke Zajedničkog odbora EGP-a br. 129/2012 od 13. srpnja 2012., popusti i sniženja cestarina za česte korisnike mogu biti veći od razine određene u članku 7. stavku 4.b ove Direktive pod uvjetom da:
                                       
                                                   —
                                                
                                                
                                                   udjel međunarodnog prijevoza teškog tereta na infrastrukturnoj mreži nije veći od 5 %,
                                                
                                             
                                                   —
                                                
                                                
                                                   razina takvih popusta i sniženja je opravdana posebnim okolnostima, osobito ako se infrastrukturna mreža u pitanju sastoji od mostova i/ili tunela kojima se zamjenjuje trajekt.’
                                                
                                             
                                 
                              (2)  SL L 309, 8.11.2012., str. 8.”;"
						
                        
                     
                           ii.
                        
                        
                           tekst prilagodbe (e) briše se.
                        
                     
         Članak 2.
   Tekst Direktive 2006/38/EZ na islandskom i norveškom jeziku koji se objavljuje u Dodatku o EGP-u Službenom listu Europske unije vjerodostojni su.
   Članak 3.
   Ova Odluka stupa na snagu 14. srpnja 2012., pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a (3).
   Članak 4.
   Ova se Odluka objavljuje u odjeljku o EGP-u i Dodatku o EGP-u Službenom listu Europske unije.
   
      Sastavljeno u Bruxellesu 13. srpnja 2012.
      
         
            Za Zajednički odbor EGP-a
         
         
            Predsjednik
         
         Atle LEIKVOLL
      
   
   
      (1)  SL L 157, 9.6.2006., str. 8.
   
      (3)  Ustavni zahtjevi nisu navedeni.